Responsabilitatea socială - un concept care dă de furcă antreprenorilor, dar și statului
Responsabilitatea socială a companiilor (CSR) reprezintă un concept a cărui implementare se realizează cu dificultate în țara noastră, chiar dacă statul sprijină prin mai multe linii de finanțare îndeplinirea unor indicatori CSR de către întreprinderile mari, mici și mijlocii, au afirmat participanții la cea de-a doua ediție a Conferinței 'CSR și sustenabilitate' organizată de Ziarul BURSA.